《黄龙潭》
清代·陆应谷

奇峰耸空青，古树郁深绿。清泉石窟喷，千年老龙伏。

跳波多游石，鼓鬣努其目。云是龙子孙，无人充口腹。

于役屡经过，爱此境幽曲。荫美尘愈远，流清心可浴。

独惜龙太懒，空自长鳞族。今春久无雨，安眠恐不足。

我欲鞭龙起，腾云致霢霂。搅钵令龙缩。

作者简介：陆应谷，字稼堂，蒙自人。道光壬辰进士，改庶吉士，历官顺天府尹。有《抱真书屋诗钞》。